**Virksomhetsplan Buskerud KrF 2023**

1. **Bygge det nye fylkeslaget**

**Mål: Bygge det nye Buskerud KrF**

**Tiltak:**

* Arrangere minst ett åpent møte med vekt på politisk samtale og fellesskap i halvåret for alle medlemmer i fylket.
* Jevnlige nyhetsbrev til alle medlemmer i fylket med informasjon om politikk og organisasjons, samt mobilisere til handling.
* Alle lokallag får besøk fra fylket på lokallagsårsmøtet.
* Kartlegge tilstand og potensiale i lokallagene. Sikre målrettet og differensiert oppfølging av hvert lokallag fra fylkessekretær og fylkesstyre på bakgrunn av kartleggingen.
* Gi personer i fylkesstyret særlig ansvar for å aktivt følge opp lokallag.
* Videreføre felles arbeid i Flerkulturelt nettverk for Oslo og Viken-fylkene for å sikre rekruttering og kompetanseheving av flerkulturelle tillitsvalgte og folkevalgte.
* Styrke politikkutvikling i fylke ved å videreføre felles Seniorutvalg og felles Utvalg for Menneskeverd for Viken-fylkene.

1. **Verving av nye medlemmer: en vervende organisasjon**

**Mål:** KrF skal være en vervende organisasjon, i alt vi gjør.Fylkeslaget skal øke medlemstallet i hvert lokallag med 5%.

**Tiltak:**

* Holde frem medlemskap som en mulighet til å påvirke og komme tett på politisk ledelse og politiske prosesser.
* Aktivt mobilisere til verveaksjon i forbindelse med juniaksjonen
* Oppmuntre lokallagene til å delta i postkort-aksjoner. Sende postkort til aktuelle venner og inviterer til å bli medlem, innmeldingsinformasjon / personlig avslagskode.
* Aktivt invitere til deltakelse og medlemskap på åpne møter.
* Skolere tillitsvalgte på vervesituasjoner.
* Verving i forbindelse med stand og når mennesker møtes. Bruke vervebrosjyren. Være en lyttende organisasjon, f.eks. bruke lyttebenk, ønsketre etc.

1. **Skolering av partiorganisasjonen**

**Mål: Skolere lokallagsmedlemmene og nye medlemmer**

**Tiltak:**

* Skolering av lokallagsledere gjennom felles lokallagslederforum på Teams for Vikenfylkene.
* Skolering av gruppeledere og kommunestyrerepresentanter gjennom felles gruppelederforum på Teams for Vikenfylkene.
* Felles digitale skoleringssamlinger for toppkandidater og valgkampkomiteer i Vikenfylkene. Tema: Møter med velgerne, hvordan komme på i media og KrFs politiske prosjekt frem mot valget.
* Jevnlige digitale skoleringssamlinger i regi av fylkets valgkampkomite for å mobilisere til valgkamp.
* Forhandlingskurs i god tid før valgdagen.
* Kurs for nye medlemmer i fylket hvert halvår.

1. **Optimalisert valgkamp**

**Mål: Oppnå minst like gode resultater i hver kommune som ved valget i 2019.**

**Tiltak:**

* Utarbeide valgkampplan i fylket med tydelig ansvarsfordeling og klare strategiske grep.
* Planlegge turne i hele fylket for toppkandidatene
* Arrangere åpne politiske møter særlig rettet mot flerkulturelle strategiske steder i fylket.
* Stimulere ekstra valgkampsatsing i de store byene. Politiske møter, postkasseaksjon, nettverksjobbing, bistand fra flerkulturelt nettverk.
* Sikre at alle lokallag oppnevner lokale valgkampkomiteer, med tydelig ansvarsfordeling.
* Oppfordre alle lokallag om å utarbeide lokale valgkampplaner.
* Kvalitetssikre lokale valgkampbrosjyrer og bistå lokallagene i å utforme og trykke disse.
* Oppfordre lokallag til å sende ut mail til alle medlemmer med info om hvordan de kan delta i valgkampen.
* Drive fundraising for valgkamp både på fylkesnivå og lokallagsnivå